|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt**  **Plana razvoja Koprivničko-križevačke županije**  **za razdoblje 2021.-2027.** | |
| **KOPRIVNIČKO-KRIŽEVAČKA ŽUPANIJA** | |
| **Početak savjetovanja**  **18. listopada 2021.** | **Završetak savjetovanja**  **16. studenoga 2021.** |

RAZLOG DONOŠENJA

|  |
| --- |
| Plan razvoja Koprivničko-križevačke županije za razdoblje 2021.-2027. akt je strateškog planiranja koji se donosi s ciljem poboljšanja kvalitete života stanovništva Koprivničko-križevačke županije.  Sukladno članku 23. Zakona o sustavu strateškog planiranja i upravljanja razvojem Republike Hrvatske (NN 123/17) definirana je obveza izrade planova razvoja jedinica područne (regionalne) samouprave. Plan razvoja Koprivničko-križevačke županije za razdoblje 2021.-2027. srednjoročni je akt strateškog planiranja, kojim se definiraju posebni ciljevi za provedbu strateških ciljeva Nacionalne razvojne strategije Republike Hrvatske do 2030. godine (dalje u tekstu: Nacionalna razvojna strategija) te sektorskih i višesektorskih strategija.  Donosi ga Županijska skupština Koprivničko-križevačke županije, a nakon što ga je prethodno prihvatilo Partnersko vijeće Koprivničko-križevačke županije za razdoblje 2021.-2027. kao savjetodavno tijelo i nakon što je provedeno savjetovanje sa zainteresiranom javnošću. Izrađen je po načelima točnosti i cjelovitosti, učinkovitosti i djelotvornosti, odgovornosti i usmjerenosti na rezultat, održivosti te partnerstva i transparentnosti.  Člankom 11. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (NN 123/17) te Uputama za izradu planova razvoja jedinica područne (regionalne) samouprave Ministarstva regionalnoga razvoja i fondova Europske unije definiran je obvezni sadržaj srednjoročnih akata strateškog planiranja.  Sukladno navedenom, osnovni dijelovi Plana razvoja Koprivničko-križevačke županije za razdoblje 2021.-2027. godina su:   * Srednjoročna vizija razvoja usklađena s Nacionalnom razvojnom strategijom Republike Hrvatske za razdoblje do 2030. godine; * Opis razvojnih potreba i potencijala u srednjoročnom razdoblju; * Opis prioriteta javnih politika u srednjoročnom razvoju; * Popis posebnih ciljeva s opisom, pripadajućim pokazateljima ishoda i popisom mjera za provedbu; * Terminski plan provedbe projekata od strateškog značaja za lokalnu i područnu (regionalnu samoupravu) s naznačenim ključnim koracima i rokovima u provedbi; * Indikativni financijski plan s prikazom financijskih pretpostavki za provedbu posebnih ciljeva; * Okvir za praćenje i vrednovanje.  1. poglavljem dokumenta definirana je srednjoročna vizija razvoja Koprivničko-križevačke županije do 2027. godine, a usklađena s Nacionalnom razvojnom strategijom. Vizija je gospodarski snažna, zelena i povezana županija, županija prepoznatljivog identiteta, prirodne i kulturne baštine, prosperitetna za život i rad koja se planira ostvariti kroz 3. posebna cilja i to: 2. POVEZANIJA ŽUPANIJA KRUŽNOG GOSPODARSTVA 3. SOCIJALNO OSJETLJIVA ŽUPANIJA 4. PAMETNA I ZELENA ŽUPANIJA   Nakon definiranja posebnih ciljeva Plana razvoja, u II. dijelu dokumenta prikazana je analiza stanja, odnosno opis razvojnih potreba i razvojnih potencijala u odnosu na:   1. Položaj, statističku podjelu i administrativni ustroj 2. Demografiju i društvo 3. Socijalnu infrastrukturu 4. Zdravstvenu infrastrukturu 5. Obrazovanu i kulturnu infrastrukturu 6. Civilnu zaštitu i sigurnost 7. Gospodarstvo 8. Infrastrukturu 9. Stanje okoliša   Nadalje obrađena su potpomognuta, brdsko-planinska područja kao i urbano područje Koprivnica. Definiran je institucionalni okvir te je prikazana Swot analiza.  U III. dijelu Plana razvoja, u okviru tri posebna cilja definirani su prioriteti koji će doprinijeti ostvarenju razvoja Koprivničko-križevačke županije.  Posebni cilj 1. POVEZANIJA ŽUPANIJA KRUŽNOG GOSPODRATVO definiran je realizacijom sljedećih razvojnih prioriteta:   * 1. Razvoj prometne infrastrukture   2. Digitalna transformacija   3. Razvoj infrastrukture održivog gospodarenja otpadom   4. Plinofikacija   Posebni cilj 2. SOCIJALNO OSJETLJIVA ŽUPANIJA definiran je realizacijom sljedećih razvojnih prioriteta:  2.1. Unapređenje zdravlja i sigurnosti stanovništva  2.2. Aktivna populacijska politika  2.3. Upravljanje znanjem do učinkovitih ljudskih potencijala  2.4. Razvoj socijalnih usluga  2. 5. Razvoj civilnog društva  2.6. Poticanje kulturnog stvaralaštva  Posebni cilj 3. PAMETNA I ZELENA ŽUPANIJA definiran je realizacijom sljedećih razvojnih prioriteta:   * 1. Inovativna gospodarska preobrazba   2. Razvoj vodno-komunalne infrastrukture   3. Održivi razvoj ruralnog i urbanog područja i pametno planiranje prostora   4. Razvoj prepoznatljive turističke ponude   5. Očuvanje okoliša i promicanje učinkovitosti resursa   6. Očuvanje općekorisnih funkcija prirode   7. Razvoj sustava zašite i spašavanja   IV. poglavlje opisuje posebne ciljeve koji se žele postići s pripadajućim pokazateljima ishoda i popisom mjera za provedbu. Konkretno, svaki posebni cilj opisan je kroz definirane razvojne prioritete koji se želi ostvariti. Razvojni prioriteti su pak prikazani konkretnim mjerama te decidiranim pokazateljima rezultata, koji su pak određeni početnom vrijednošću te ciljanom vrijednošću.  V. poglavlje dokumenta obrađuje terminske planove provedbe strateških projekata važnih za razvoj Županije iz nadležnosti Koprivničko-križevačke županije ili povezanih tijela. Nadalje, obrađuje terminske planove provedbe strateških projekata važnih za razvoj Koprivničko-križevačke županije, a čija provedba nije u nadležnosti Koprivničko-križevačke županije.  VI. poglavlje obrađuje indikativni financijski plan s prikazom financijskih pretpostavki za provedbu posebnih ciljeva. Indikativni financijski plan prikazuje se i na način da su projekti podijeljeni prema izvorima financiranja na projekte koji trebaju biti završeni do 31. 12. 2023. te na projekte koji trebaju biti završeni do 31. 12. 2029. godine.  VII. poglavljem definirani su okviri za praćenje i vrednovanje kojim se opisuju postupci te rokovi praćenja i izvještavanja o provedbi Plana razvoja Koprivničko-križevačke županije za razdoblje 2021.-2027. |

Pozivamo predstavnike javnosti da najkasnije do 16. studenoga 2021. godine dostave svoje komentare na Nacrt Plana razvoja Koprivničko-križevačke županije za razdoblje 2021.-2027. putem OBRASCA za savjetovanja na e-mail: [helena.matica@kckzz.hr](mailto:helena.matica@kckzz.hr)

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Plana razvoja Koprivničko-križevačke županije za razdoblje 2021.-2027.

KLASA: 011-04/21-01/6

URBROJ: 2137/1-02/03-21-1

Koprivnica, 15. listopada 2021.